Missatge: L'ombra de quedar-se sense casa plana per 47.838 famílies catalanes. Aquesta és l'esfereïdora xifra publicada pel Consell General del Poder Judicial en l'estadística corresponent al tercer trimestre del 2010. Segons l'informe del CPJC, del 2007 fins al setembre de 2010, Catalunya ha patit quatre de cada cinc execucions hipotecàries que s'han formulat en tot l'estat. Una xifra que multiplica per quatre les execucions d'enguany respecte el 2007.L'evolució anual detalla més aquesta xifra. Durant el 2007, es van registrar 4.538 execucions, el 2008 la dada es va incrementar fins arribar a les 11.240; el 2009, van arribar a les 18.053 i en els 9 primers mesos del 2010, els jutjats catalans tramiten 14.007 execucions hipotecàries.L'evolució trimestral mostra encara de manera més escruixidora la realitat de la crisi immobiliària. Durant el tercer trimestre del 2008 les execucions es van incrementar del 174%. El diferencial bianual mostra però una davallada en el percentatge d'execucions. Entre el 2007 i el 2008 es van incrementar en un 147%, i entre el 2008 i el 2009 el percentatge registrat va ser del 60,6%. L'únic trimestre que va mostrar un creixement negatiu de -6,4%. http://www.naciodigital.cat/noticia/21129/prop/50000/families/tenen/hipoteca/execucio

Resposta: Suposo que hi ha casos de tota mena, però molts d'ells són gent que podent viure de forma senzilla, es van deixar entabanar pels bancs i per la propaganda, i es van endeutar fins a les orelles per poder tenir un pis en propietat, un cotxe nou o un apartament a la costa. Que sí, que els banquers són en la seva majoria una colla de lladregots i es van aprofitar de la cojuntura econòmica per donar préstecs de forma indiscriminada. Però si no fos pels milers de ximples que van caure al seu parany ara no tindriem el marron que tenim.